ganito ang mga paghahakang sunod sunod na sumagi sa pag iisip ni elena mga paghahakang kaipala'dulot sa kanya ng tangang aklat na kinababasahan sa likod ng mga salitang: noli me tangere at el filibusterismo. hating gabi. kinukubkob ang boong bayan ng isang kadilimang nakapanghihilakbot. ulap na sakdal ng itim ang nagpapasungit sa mukha ng langit. wala ni buwan, ni bituin, ni tala. ang lahat ng mga kaiga igayang hiyas na iyan ng kalangitan ay aayaw pasilay, nagtatagong parapara na anaki'nagtatampo, nagsasawa at nasusuklam na sa mapagkunwari, at magdarayang sangkatauhan. maliban sa manaka nakang tahulan ng mga aso, maliban sa mga idinahak dahak at iniubo ubo ng mga natutuyo, maliban sa huni ng sari saring ibong nagdapo sa mga punong kahoy, maliban diya'wala ng ingay na madidinig. lahat ay katahimikan, dilim, kapanglawan. sa isang sulok ng pinakaplaza liwasan ng libis, ay may isang taong nakatayo.